ddrg/super_eurlex huggingface dataset:
(8)

V istem mnenju je PVO potrdil, da so se članice projekta PESCO za vojaško mobilnost soglasno strinjale, da Kanada izpolnjuje splošne pogoje iz člena 3 Sklepa (SZVP) 2020/1639, in sicer: — Kanada izpolnjuje pogoj iz člena 3(a), ki zahteva, da: deli vrednote, na katerih temelji Unija, kakor je določeno v členu 2 Pogodbe, in načela iz člena 21(1) Pogodbe, pa tudi cilje skupne zunanje in varnostne politike (SZVP) iz točk (a), (b), (c) in (h) člena 21(2) Pogodbe; ne deluje v nasprotju z varnostnimi in obrambnimi interesi Unije in njenih držav članic, spoštuje tudi načelo dobrih sosedskih odnosov z državami članicami in ima politični dialog z Unijo, ki bi moral med sodelovanjem pri projektu PESCO za vojaško mobilnost zajemati tudi varnostne in obrambne vidike; — kar zadeva pogoj iz člena 3(b) o znatni dodani vrednosti Kanade projektu PESCO za vojaško mobilnost, uradno obvestilo zagotavlja podroben opis prispevka Kanade, vključno z obsegom, obliko in razsežnostjo njenega sodelovanja pri tem projektu, ki utemeljuje izpolnjevanje tega pogoja; — kar zadeva pogoj iz člena 3(c), bo sodelovanje Kanade pri projektu PESCO za vojaško mobilnost prispevalo h krepitvi skupne varnostne in obrambne politike (SVOP) in ravni ambicij Unije, tudi v podporo misij in operacij v okviru SVOP, kar je podrobno določeno tudi v uradnem obvestilu; — kar zadeva pogoj iz člena 3(d), projekt PESCO za vojaško mobilnost ne obravnava nakupa orožja, raziskav in razvoja zmogljivosti niti uporabe in izvoza orožja ali zmogljivosti in tehnologije. Ne razvija zmogljivosti ali tehnologije. Zato sodelovanje Kanade pri tem projektu ne bo povzročilo odvisnosti od Kanade ali omejevanja katere koli države članice s strani Kanade; — izpolnjena je tudi zahtevana skladnost, določena v členu 3(e), sodelovanja Kanade z ustreznimi večjimi obveznostmi v okviru PESCO, tudi glede sposobnosti razmeščanja in interoperabilnosti sil, ki jih ta projekt pomaga izpolniti, kot je določeno v Prilogi k Sklepu (SZVP) 2017/2315, kar je podrobneje opredeljeno v uradnem obvestilu. Ker projekt PESCO za vojaško mobilnost ni projekt, usmerjen k zmogljivostim, se pogoj glede prispevka Kanade k izpolnjevanju prednostnih nalog iz načrta za razvoj zmogljivosti in usklajenega letnega pregleda na področju obrambe ali pozitivnega vpliva na tehnološko in industrijsko bazo evropske obrambe v tem okviru ne uporablja; — zahteva iz člena 3(f) je izpolnjena, saj je sporazum o varovanju podatkov med Unijo in Kanado (4) v veljavi od 1. junija 2018; — pogoj iz člena 3(g) se v tem primeru ne uporablja, saj se projekt PESCO za vojaško mobilnost ne izvaja s podporo Evropske obrambne agencije, zato upravni dogovor, ki je začel veljati s to agencijo, ni potreben; — v zvezi s pogojem iz člena 3(h) se je Kanada zavezala, da bo poskušala skleniti upravni dogovor za posamezne projekte in vso drugo potrebno projektno dokumentacijo v skladu s sklepoma Sveta (SZVP) 2017/2315 in (SZVP) 2018/909 (5).
(1)

Aktivna snov sulfuril fluorid je bila vključena v Prilogo I k Direktivi 98/8/ES Evropskega parlamenta in Sveta (2) za uporabo v biocidnih proizvodih vrst proizvodov 8 in 18 ter se zato v skladu s členom 86 Uredbe (EU) št. 528/2012 šteje za odobreno v skladu z navedeno uredbo ob upoštevanju specifikacij in pogojev iz Priloge I k navedeni direktivi.
(2)

Pogajanja z Avstralijo so se zaključila in Sporazum v obliki izmenjave pisem med Evropsko unijo in Avstralsko zvezo v skladu s členom XXVIII Splošnega sporazuma o carinah in trgovini (GATT) 1994 o spremembi koncesij za vse tarifne kvote, vključene na seznam EU CLXXV, zaradi izstopa Združenega kraljestva iz Evropske unije (v nadaljnjem besedilu: Sporazum) je bil parafiran 18. decembra 2020.
(7)

Standard ES-RIS 2021/1 določa enotne tehnične specifikacije in standarde za podporo RIS in zagotovitev njihove interoperabilnosti. Tehnične specifikacije in standardi v okviru standarda ES-RIS 2021/1 sovpadajo s tehničnimi specifikacijami in standardi, za katere se zahteva Direktiva 2005/44/ES Evropskega parlamenta in Sveta (1), zlasti na naslednjih področjih: elektronski prikaz navigacijskih kart in informacijski sistem za celinsko plovbo; elektronsko javljanje ladij; obvestila kapitanom; sistemi za sledenje in sistemi za določanje položaja plovil ter združljivost opreme, potrebne za uporabo RIS.
SKLEP SVETA (EU) 2021/416

z dne 22. februarja 2021

o stališču, ki se v imenu Evropske unije zastopa v Skupnem odboru EU-Švica, ustanovljenem s Sporazumom med Evropsko skupnostjo in Švicarsko konfederacijo o poenostavitvi pregledov in formalnosti pri prevozu blaga ter varnostnih carinskih ukrepih, v zvezi s spremembo poglavja III ter prilog I in II k navedenemu sporazumu

SVET EVROPSKE UNIJE JE –

ob upoštevanju Pogodbe o delovanju Evropske unije in zlasti prvega pododstavka člena 207(4) v povezavi s členom 218(9) PDEU,

ob upoštevanju predloga Evropske komisije,

ob upoštevanju naslednjega:

(1) Sporazum med Evropsko skupnostjo in Švicarsko konfederacijo o poenostavitvi pregledov in formalnosti pri prevozu blaga ter varnostnih carinskih ukrepih (1) (v nadaljnjem besedilu: Sporazum) je začel veljati 1. januarja 2011.

(2) Na podlagi člena 21(2) Sporazuma lahko Skupni odbor, ustanovljen s Sporazumom (v nadaljnjem besedilu: Skupni odbor), na svojem naslednjem sestanku ali z izmenjavo pisem s sklepom spremeni poglavje III in priloge k Sporazumu.

(3) V skladu s členom 22(4) Sporazuma, če sklepa ni mogoče sprejeti tako, da se omogoči hkratna uporaba sprememb Sporazuma in sprememb zakonodaje Unije, se začasno, če je to mogoče, od 15. marca 2021 uporabijo spremembe, predvidene v osnutku sklepa, ki je pogodbenicama predložen v odobritev, pri čemer se upoštevajo notranji postopki pogodbenic. Ta izbira datuma sovpada s prvo objavo sistema nadzora uvoza 2, v katerem se je Švica odločila sodelovati.

(4) Primerno je, da se določi stališče, ki se v imenu Unije zastopa v Skupnem odboru v zvezi s spremembo poglavja III ter prilog I in II k Sporazumu, saj bo sprememba za Unijo zavezujoča.

(5) Stališče Unije v Skupnem odboru bi zato moralo temeljiti na osnutku sklepa –

SPREJEL NASLEDNJI SKLEP:

Člen 1 Stališče, ki se v imenu Unije zastopa v Skupnem odboru, ustanovljenem s Sporazumom med Evropsko skupnostjo in Švicarsko konfederacijo o poenostavitvi pregledov in formalnosti pri prevozu blaga ter varnostnih carinskih ukrepih, v zvezi s spremembo poglavja III ter prilog I in II k navedenemu sporazumu, temelji na osnutku sklepa Skupnega odbora (2).

Člen 2 Ta sklep začne veljati na dan sprejetja.

V Bruslju, 22. februarja 2021 Za Svet Predsednik J. BORRELL FONTELLES

(1) UL L 199, 31.7.2009, str. 24.

(2) Glejte dokument ST 5658/21 na http://register.consilium.europa.eu.
SKLEP SVETA (EU) 2021/465

z dne 16. marca 2021

o imenovanju člana Evropskega ekonomsko-socialnega odbora

SVET EVROPSKE UNIJE JE –

ob upoštevanju Pogodbe o delovanju Evropske unije ter zlasti člena 300(2) in člena 302 Pogodbe,

ob upoštevanju Sklepa Sveta (EU) 2019/853 z dne 21. maja 2019 o določitvi sestave Evropskega ekonomsko-socialnega odbora (1),

ob upoštevanju predloga Češke republike,

po posvetovanju z Evropsko komisijo,

ob upoštevanju naslednjega:

(1) Mandat članov Evropskega ekonomsko-socialnega odbora se je iztekel 20. septembra 2020.

(2) Svet je 2. oktobra 2020 sprejel Sklep (EU) 2020/1392 (2) o imenovanju članov Evropskega ekonomsko-socialnega odbora za obdobje od 21. septembra 2020 do 20. septembra 2025 ter razveljavitvi Sklepa Sveta o imenovanju članov navedenega odbora za isto obdobje. Svet je 22. oktobra 2020, 30. oktobra 2020 in 13. novembra 2020 sprejel tri nadaljnje sklepe o imenovanju članov tega odbora za navedeno obdobje (3). Eno mesto člana Evropskega ekonomsko-socialnega odbora za Češko republiko je ostalo prosto in ga je potrebno zapolniti z nadaljnjim sklepom o imenovanju.

(3) Češka republika je s pismom z dne 7. decembra 2020 potrdila predlog za imenovanje Jaroslava UNGERMANA za člana Evropskega ekonomsko-socialnega odbora za obdobje od 21. septembra 2020 do 20. septembra 2025. Tega nadomestnega člana bi bilo treba imenovati za preostanek mandata, ki se izteče 20. septembra 2025 –

SPREJEL NASLEDNJI SKLEP:

Člen 1 Jaroslav UNGERMAN, Advisor and analyst specialised in economics and strategic planning, se imenuje za člana Evropskega ekonomsko-socialnega odbora za preostanek mandata, ki se izteče 20. septembra 2025.

Člen 2 Ta sklep začne veljati na dan sprejetja.

V Bruslju, 16. marca 2021 Za Svet Predsednica A. P. ZACARIAS

(1) UL L 139, 27.5.2019, str. 15.

(2) Sklep Sveta (EU) 2020/1392 z dne 2. oktobra 2020 o imenovanju članov Evropskega ekonomsko-socialnega odbora za obdobje od 21. septembra 2020 do 20. septembra 2025 ter razveljavitvi in nadomestitvi Sklepa Sveta o imenovanju članov Evropskega ekonomsko-socialnega odbora za obdobje od 21. septembra 2020 do 20. septembra 2025, sprejetega 18. septembra 2020 (UL L 322, 5.10.2020, str. 1).

(3) Sklep Sveta (EU) 2020/1555 z dne 22. oktobra 2020 o imenovanju člana Evropskega ekonomsko-socialnega odbora za obdobje od 21. septembra 2020 do 20. septembra 2025 (UL L 355, 26.10.2020, str. 1), Sklep Sveta (EU) 2020/1636 z dne 30. oktobra 2020 o imenovanju člana Evropskega ekonomsko-socialnega odbora za obdobje od 21. septembra 2020 do 20. septembra 2025 (UL L 369, 5.11.2020, str. 1) in Sklep Sveta (EU) 2020/1709 z dne 13. novembra 2020 o imenovanju dveh članov Evropskega ekonomsko-socialnega odbora za obdobje od 21. septembra 2020 do 20. septembra 2025 (UL L 385, 17.11.2020, str. 16).
(143)

Komisija lahko sprejme ta argument za del letnih naložb v osuševalni sistem (uvodne izjave 36, 60 in 79). V skladu z oddelkom 16(1) takrat veljavnega zakona o izboljšanju zemljišč (Maaparandusseadus) je bil za vzdrževanje sistema za izboljšanje zemljišč odgovoren lastnik zemljišč. Vendar se zgoraj navedena pravna podlaga nanaša na vzdrževanje sistema za izboljšanje zemljišč na splošno ter ne določa, na primer, minimalnih zahtev za sisteme za izboljšanje zemljišč niti ne ureja naložb v nove osuševalne sisteme. V zadevnem primeru je po podatkih ministrstva družba AS Tartu Agro izvedla naložbe v znesku, določenem v pogodbi, ne da bi od države prejela povračila. V zvezi z zneskom teh naložb pa se zdi, da ga je predlagala družba AS Tartu Agro in ji ni bil naložen (glej uvodne izjave 77 do 79). Po podatkih zapisnika ocenjevalnega odbora je družba AS Tartu Agro prvotno ponudila plačilo najemnine v višini 10 000 EEK (približno 639 EUR) na leto oziroma 3,24 EEK/ha (približno 0,20 EUR/ha) ter plačilo zemljiškega davka v višini 85 000 EEK (približno 5 432 EUR) in izvedbo naložb v znesku do 5 milijonov EEK (približno 320 000 EUR) na leto (glej uvodno izjavo 20). Po omejenih pogajanjih je bila določena višina najemnine, ki je ustrezala prvotni ponudbi (glej uvodno izjavo 25), druge obveznosti pa so bile določene, kot sledi: (i) letne naložbe v višini 400 000 EEK (približno 25 565 EUR oziroma 8,28 EUR/ha) za osuševalne sisteme; (ii) odhodki za vzdrževanje zemljišč in povečanje kakovosti tal v skupnem znesku 3 981 100 EEK (približno 254 444 EUR)ter (iii) plačilo vseh davkov (glej uvodno izjavo 26). Poleg tega družba AS Tartu Agro trdi, da je pravzaprav zagotovila še višje naložbe v osuševalni sistem, in sicer 3,57-krat več, kot se je od nje zahtevalo v skladu s pogodbo o zakupu (glej uvodno izjavo 78). Glede na to se zdi, da se je o znesku naložb v osuševalni sistem odločila družba AS Tartu Agro ter zagotovo ni bil določen v skladu z zakonodajo oziroma ga ni naložila izključno država, zlasti glede na to, da je bil razpisni postopek nepregleden, diskriminatoren in pogojen (glej uvodno izjavo 130).
(3)

Italija je v dopisu z dne 2. aprila 2019 zaprosila za pooblastitev Komisije, da še naprej uporablja nekatere približne ocene za izračun osnove za lastna sredstva iz naslova DDV. Italija zlasti ne more natančno izračunati osnove za lastna sredstva iz naslova DDV za transakcije iz točke 10 dela B Priloge X k Direktivi 2006/112/ES glede prevoza potnikov in za druge transakcije iz navedene točke. Takšen izračun lahko povzroči neupravičeno upravno breme glede na učinek navedenih transakcij na skupno osnovo za lastna sredstva iz naslova DDV v Italiji. Lahko pa Italija za izračun za to kategorijo transakcij uporabi približne ocene. Zato bi bilo treba Italijo pooblastiti, da v zvezi s prevozom potnikov in drugimi transakcijami iz točke 10 dela B Priloge X k Direktivi 2006/112/ES pri izračunu osnove za lastna sredstva iz naslova DDV še naprej uporablja približne ocene.
(1)

Svet je 10. decembra 2019, 20. januarja 2020, 3. februarja 2020 in 26. marca 2020 sprejel sklepe (EU) 2019/2157 (1), (EU) 2020/102 (2), (EU) 2020/144 (3) oziroma (EU) 2020/511 (4) o imenovanju članov in nadomestnih članov Odbora regij za obdobje od 26. januarja 2020 do 25. januarja 2025. Svet je 8. junija 2020 sprejel Sklep (EU) 2020/766 (5) o imenovanju članov in nadomestnih članov Odbora regij za obdobje od 1. februarja 2020 do 25. januarja 2025. Svet je 30. julija 2020 sprejel Sklep (EU) 2020/1153 (6) o imenovanju članov in nadomestnih članov Odbora regij.
(1)

na seznam iz oddelka A („Osebe“) se dodata naslednja vnosa: Ime Podatki za ugotavljanje istovetnosti Razlogi Datum uvrstitve na seznam „316. Andrey Nikolaevich TROSHEV (tudi Andrei Mykolayvych TROSHEV) Андрей Николаевич ТРОШЕВ Položaj(i): upokojeni polkovnik, ustanovni član in izvršni direktor (vodja osebja) skupine Wagner Group. Čin: upokojeni polkovnik. Vzdevek: Siedoy Datum rojstva: 5.4.1953. Kraj rojstva: Leningrad, nekdanja ZSSR (zdaj Ruska federacija) Državljanstvo: rusko. Sorodniki/Sodelavci: Dimitriy Utkin (ustanovitelj skupine Wagner Group); Andrey Bogatov (vodja 4. bojne in izvidniške čete skupine Wagner Group); Aleksandr Sergeevich Kuznetsov (poveljnik 1. bojne in izvidniške čete skupine Wagner Group). Spol: moški. Izvršni direktor (vodja osebja) skupine Wagner Group, ki deluje v Siriji ter usposablja in vodi sirske sile. Skupina Wagner Group podpira tudi Asadov režim ter se bori skupaj z milicami, ki so povezane z režimom, in s sirsko vojsko. Andrej Troshev je neposredno vpleten v vojaške operacije skupine Wagner Group v Siriji. Zlasti je bil vpleten na območju Deir ez-Zor. Zato bistveno prispeva k vojni Bašarja al Asada ter podpira sirski režim in ima od njega koristi. 13.12.2021 317. Andrey Mikhailovich BOGATOV (tudi Andrei Mychailovych BOGATOV) Андрей Михайлович БОГАТОВ Položaj(i): vodja 4. bojne in izvidniške čete skupine Wagner Group. Vzdevek: Brodiaga. Identifikacijska številka skupine Wagner Group: M-1601. Datum rojstva: 14.6.1964. Kraj rojstva: Stary Oskol, Belgorodska regija, nekdanja ZSSR (zdaj Ruska federacija). Državljanstvo: rusko. Sorodniki/Sodelavci: Dimitriy Utkin (ustanovitelj skupine Wagner Group); Andrey Bogatov (vodja 4. bojne in izvidniške čete skupine Wagner Group); Aleksandr Sergeevich Kuznetsov (poveljnik 1. bojne in izvidniške čete skupine Wagner Group). Spol: moški. Vodja 4. bojne in izvidniške čete skupine Wagner Group, ki deluje v Siriji ter usposablja in usmerja sirske sile. Skupina Wagner Group podpira tudi Asadov režim ter se bori skupaj z milicami, ki so povezane z režimom, in s sirsko vojsko. Andrey Bogatov poveljuje operacijam skupine Wagner Group in je neposredno vpleten v vojaške operacije skupine Wagner Group v Siriji- Zlasti je bil vpleten v bitki za Palmiro. Zato bistveno prispeva k vojni Bašarja al Asada ter podpira sirski režim in ima od njega koristi. 13.12.2021“;
(3)

Z Resolucijo Varnostnega sveta Združenih narodov (RVSZN) 2586 (2021) je bil podaljšan in prilagojen mandat misije Združenih narodov v podporo dogovoru o Hodeidi (UNMHA), da bi se podprlo izvajanje dogovora o mestu Hodeida ter pristaniščih v Hodeidi, Salifu in Ras Isi iz Stockholmskega sporazuma, ki sta ga strani, vpleteni v konflikt v Jemnu, sklenili 13. decembra 2018, in je bil potrjen z RVSZN 2451 (2018) in RVSZN 2452 (2019).
PRILOGA

Na seznam iz prilog I in III k Sklepu (SZVP) 2015/1333 se doda naslednja oseba:

„29. Ime: 1: Osama 2: Al Kuni 3: Ibrahim 4: N/A

Naziv: upravitelj centra za pridržanje al-Nasr v Zaviji Funkcija: N/A Datum rojstva:4. april 1976Kraj rojstva: Tripolis, Libija Verjetni vzdevki: a) Osama Milad b) Osama al-Milad c) Osama Zawiya d) Osama Zawiyah e) Osama al Kuni Manj verjetni vzdevki: N/A Državljanstvo: libijsko Št. potnega lista: N/A Nacionalna matična številka: N/A Naslov: Zavija, Libija. Datum uvrstitve na seznam:25. oktober 2021Druge informacije: Zadevna oseba je kot de facto upravitelj centra za pridržanje al-Nasr neposredno in/ali prek podrejenih v Libiji sodelovala pri dejanjih, s katerimi se krši veljavno mednarodno pravo na področju človekovih pravic, ali pri dejanjih, s katerimi se zlorabljajo človekove pravice, oziroma je taka dejanja podpirala. Zadevna oseba je delovala za dva posameznika s seznama oziroma v njunem imenu ali po njunih navodilih; ta posameznika, Mohamed Kashlaf (LYi.025) in Abdulrahman al Milad (LYi.026), sta neločljivo povezana z dejavnostmi trgovine z ljudmi mreže v Zaviji. Uvrščen na seznam v skladu z odstavkoma 15 in 17 Resolucije 1970 (prepoved potovanja, zamrznitev sredstev).

Uvrščen na seznam v skladu z odstavkoma 11(a) in 11(f) resolucije 2213 (2015) ter odstavkom 11(a) resolucije 2441 (2018).

Dodatne informacije:

Zadevna oseba je kot de facto upravitelj centra za pridržanje al-Nasr neposredno in/ali prek podrejenih v Libiji sodelovala pri dejanjih, s katerimi se krši veljavno mednarodno pravo na področju človekovih pravic, ali pri dejanjih, s katerimi se zlorabljajo človekove pravice, oziroma je taka dejanja podpirala. Zadevna oseba je delovala za dva posameznika s seznama oziroma v njunem imenu ali po njunih navodilih; ta posameznika, Mohamed Kashlaf (LYi.025) in Abdulrahman al Milad (LYi.026), sta neločljivo povezana z dejavnostmi trgovine z ljudmi mreže v Zaviji. Center za pridržanje al-Nasr v Zaviji je že več let izpostavljen v javnih in zaupnih poročilih, ki opisujejo stisko migrantov in prosilcev za azil v Libiji, vključno z mučenjem, spolnim nasiljem in nasiljem na podlagi spola ter trgovino z ljudmi. Humanitarne organizacije in žrtve trgovine z ljudmi so zadevno osebo dosledno identificirale kot de facto upravitelja centra za pridržanje. Trem osebam, ki so delale v centru za pridržanje al-Nasr, je bila izrečena zaporna kazen zaradi mučenja migrantov v centru za pridržanje.“
(3)

Posebni ukrep odstopa od členov 168 in 168a Direktive 2006/112/ES, ki urejata pravico davčnih zavezancev do odbitka davka na dodano vrednost (DDV), obračunanega pri dobavi blaga in storitev, prejetih za namene njihovih obdavčenih transakcij. Namen posebnega ukrepa je, da se DDV na blago in storitve izvzame iz pravice do odbitka, kadar davčni zavezanec to blago in storitve uporablja več kot 90-odstotno za zasebne namene ali za namene svojih zaposlenih ali na splošno za neposlovne namene ali negospodarske dejavnosti.
(1)

Sklep Evropske centralne banke (EU) 2019/1376 (ECB/2019/23) (3) določa merila za prenos pooblastila za sprejetje odločitev o kapitalu na vodje delovnih enot Evropske centralne banke (ECB) za sprejemanje odločitev o čezmejnem opravljanju storitev, pridobitvi kvalificiranih deležev in odvzemu dovoljenj kreditnim institucijam. Izkušnje pri izvajanju navedenega sklepa so pokazale, da so potrebna nekatera pojasnila in tehnične spremembe, zlasti zaradi doslednosti in gotovosti pri izvajanju navedenih meril.
(3)

Evropski ocenjevalni dokumenti, ki so jih pripravili in sprejeli organi za tehnično ocenjevanje, se nanašajo na naslednje gradbene proizvode: — požarno odporne in/ali protidimne eno- ali dvokrilne komplete vrat iz posebnih jeklenih profilov, — mrežo iz steklenih vlaken za ojačitev cementnih ometov ali armiranje ometov na osnovi cementa, — plošče iz mineralne volne z mineralno prevleko, — kompozitni sistem za zunanjo toplotno izolacijo z ometom na cementni izolaciji iz polistirena, — lepljeni les iz masivnega trdega lesa, — L- ali Z-pločevine za izboljšanje strižne odpornosti na udarce pri tlakovcih, poteh ali talnih ploščah, — spojnike za mehansko spajanje jeklenih armaturnih palic, — vnaprej izdelane čistilne naprave za odpadno vodo za od 51 do 500 enot, — sisteme toplotno in zvočno izolativnih suhih estrihov s pripravljenimi elementi za talne obloge, — komplet z nosilno zunanjo steno in predelno steno, — dodatek za vodotesnost za beton, — sidra iz umetne mase za redundantne nenosilne sisteme v betonu in opekah, — točkovno pritrditev iz nerjavnega jekla za steklene obloge, — sklop za gradnjo z nosilnimi paneli, — modularno montažno konstrukcijsko zgradbo za pokopališča, — drenažni sistem za podzemne kamnite jame, — moznike za gradbene spoje s statičnimi in kvazistatičnimi obremenitvami.
(3)

CEN je na podlagi zahteve iz Izvedbenega sklepa C(2016) 5884 revidiral harmonizirana standarda EN 81-72:2015 in EN 81-73:2016, katerih sklica sta bila objavljena v Izvedbenem sklepu Komisije (EU) 2021/76 (5). Revizija je bila izvedena, da bi navedena standarda prilagodili pravnemu okviru Direktive 2014/33/EU ter povečali pravno varnost in jasnost, vključno s pripravo natančnejše Priloge ZA in uvedbo datiranih normativnih sklicev. To je privedlo do sprejetja harmoniziranega standarda EN 81-72:2020 o varnostnih pravilih za konstruiranje in vgradnjo dvigal za gasilce ter harmoniziranega standarda EN 81-73:2020 o obnašanju dvigal v primeru požara. Zaradi revizije ni prišlo do bistvenih tehničnih sprememb harmoniziranih standardov EN 81-72:2015 in EN 81-73:2016.
(4)

1. junija 2021 je PVO ugotovil, ob upoštevanju informacij, ki so jih predložile Izrael in Palestinske oblasti, da se EU BAM Rafah v tej fazi podaljša za eno leto, do 30. junija 2022.
„36.

Nizar AL-ASSAD (tudi al-Asad, Assad, Asad, Assaad, Asaad, Al-Assaad) (اسعد, الاسعد,الاسد ;نزار)

Datum rojstva: 2. 3. 1948 ali 23. 3. 1948 ali marec 1948 Državljanstva: sirsko, libanonsko in kanadsko; št. sirskega potnega lista 011090258); št. libanonskega potnega lista RL0003434); št. kanadskega potnega lista AG629220 Spol: moški

Vodilni sirski poslovnež, tesno povezan z režimom. Povezan z družinama Assad in Makhlouf. Sodeluje s sirskim režimom, ima od njega koristi ali ga drugače podpira. Vodilni naftni vlagatelj, ustanovitelj in vodja podjetja Lead Contracting & Trading Ltd.
(4)

Pravo Unije, vključno z Direktivo 1999/105/ES in Odločbo 2008/971/ES, se je uporabljalo za Združeno kraljestvo in v njem v prehodnem obdobju, ki se je končalo 31. decembra 2020, v skladu s Sporazumom o izstopu Združenega kraljestva Velika Britanija in Severna Irska iz Evropske unije in Evropske skupnosti za atomsko energijo (5) (v nadaljnjem besedilu: Sporazum o izstopu) in zlasti členom 126 in členom 127(1) Sporazuma.
(5)

Svet je preveril, da so pristojni organi iz člena 1(4) Skupnega stališča 2001/931/SZVP sprejeli odločitve v zvezi z vsemi osebami, skupinami in subjekti s seznama, v katerih so ugotovili, da so bili ti vpleteni v teroristična dejanja v smislu člena 1(2) in (3) Skupnega stališča 2001/931/SZVP. Svet je tudi sklenil, da bi morali za osebe, skupine in subjekte, za katere se uporabljajo členi 2, 3 in 4 Skupnega stališča 2001/931/SZVP, še naprej veljati posebni omejevalni ukrepi iz Skupnega stališča 2001/931/SZVP.
(3)

Po vsej Evropi se sprejemajo različne pobude za spodbujanje in usmerjanje trga k večji standardizaciji in inovacijam, med drugim pod okriljem Interesne skupine za kartice, Evropskega odbora za plačila malih vrednosti in Evropskega sveta za plačila. Ob upoštevanju teh pobud še vedno obstaja potreba po formalnem forumu za deležnike, ki bi omogočal strukturno izmenjavo mnenj o vprašanjih, povezanih z razvojem dogodkov na tem področju. Zato je primerno, da strokovna skupina za trg plačilnih sistemov nadaljuje svoje delo še nadaljnjih pet let.
(1)

Svet je v skladu s členom 6(1) Skupnega ukrepa 2008/851/SZVP pooblastil Politični in varnostni odbor (PVO) za sprejemanje sklepov o imenovanju poveljnika operacije EU v vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (Atalanta).
(7)

Evropski svet je na zasedanju v Københavnu 12. in 13. decembra 2002 sprejel izjavo, v skladu s katero se ureditev „Berlin Plus“ uporablja in izvaja le za tiste države članice Unije, ki so tudi članice Nata ali partnerice „Partnerstva za mir“ in so posledično sklenile dvostranske sporazume o varnosti z Natom –